Case ID: 1082797
Sentence 39: Odur ki, şərh edilən hissədə müdafiəçinin kassasiya şikayəti əsaslı müraciət kimi qiymətləndirilməli, məhkəmələr əməlin hüquqi tövsifində səhvə, yəni Cinayət-Prosessual Məcəllənin 416.0.15-ci maddəsində nəzərdə tutulmuş pozuntuya yol verdiklərindən, mübahisələndirilən qərar və birinci instansiya məhkəməsinin hökmü dəyişdirilməklə Məhkum ehtiyatsızlıqdan zərərçəkmişlərdən dörd nəfərin sağlamlığına yüngül, üç nəfərin sağlamlığına dərəcəsi təyin edilməyən zərərin vurulması ilə nəticələnmiş səhlənkarlığı Cinayət Məcəlləsinin 314.2-ci maddəsindən 314.1-ci maddəsinə tövsif edilməli və Məhkum cinayətin xarakteri və ictimai təhlükəliliyi, törədilmə halları, şəxsiyyəti, o cümlədən iş üzrə müəyyən edilmiş cəzanı yüngülləşdirən hallar, cəzanı ağırlaşdıran halların olmaması, cəzanın onun islah olunmasına və ailəsinin həyat şəraitinə təsiri nəzərə alınmaqla Cinayət Məcəlləsinin 314.1-ci maddəsinin sanksiyası daxilində - azadlığın məhdudlaşdırılması növündə cəza təyin edilməlidir.Məhkəmə kollegiyası qeyd olunan məsələlər üzrə müəyyən edilmiş hallardan, habelə Cinayət Məcəlləsinin 41.2-ci maddəsində nəzərdə tutulmuş cəzanın məqsədlərindən və Cinayət Məcəlləsinin 8-ci maddəsində nəzərdə tutulmuş ədalət prinsipinin tələblərindən çıxış edərək, Məhkum 1 (bir) il 6 (altı) ay müddətə azadlığın məhdudlaşdırılması cəzasının təyin edilməsini məqsədəuyğun hesab edir.